2013 m. rezultatai ir suteiktos paslaugos

1. Uždarytos 2005–2007 m. dotacijos, kurios buvo suteiktos pagal 2003–2008 m. visuomenės sveikatos programą (VSP); stebėtos 2008–2012 m. dotacijos, kurios buvo suteiktos pagal antrąją sveikatos programą – SP (2008–2013 m.), sėkmingai užbaigtos derybos dėl dotacijų pagal 2013 m. kvietimus teikti pasiūlymus, kaip antai dėl dotacijų projektams, konferencijoms, dėl veiklos dotacijų ir dėl dotacijų bendriems veiksmams. Įstaiga administravo 2013 m. kvietimus teikti pasiūlymus, dotacijas ir sutartis, skirtas pagal 2008 m. kvietimus teikti pasiūlymus ir viešuosius pirkimus pagal 2007–2013 m. vartotojų programą (CP) bei skyrė sutartis pagal 2007, 2008 ir 2009 m. maisto saugos mokymo priemonių viešuosius pirkimus. 2. SP darbo programa — 2013 m. kvietimas teikti pasiūlymus buvo paskelbtas 2012 m. gruodžio 20 d., o 2013 m. kovo 22 d. jis buvo uždarytas. Jis buvo paskelbtas ES oficialiajame leidinyje (2) bei EAHC (3) ir Europa interneto svetainėse. — Projektų pasiūlymai: Iš viso siūlyto 1 2 2 43 354 eurų ES bendrojo finansavimo, buvo rekomenduota finansuoti (išskyrus rezervo sąrašą) 9 iš 52 (17,3 %) techniškai įvertintų pasiūlymų. — Konferencijų pasiūlymai: Rekomenduota finansuoti 11 iš 46 (24 %) techniškai įvertintų pasiūlymų. Tai atitinka siūlytą 7 19 758 eurų ES bendrąjį finansavimą. — Veiklos dotacijų pasiūlymai: Rekomenduota finansuoti 20 iš 44 (45,4 %) techniškai įvertintų veiklos dotacijų pasiūlymų. Tai atitinka siūlytą 5 2 93 430 eurų ES bendrąjį finansavimą. — Bendri veiksmai: Visi 5 pateikti bendrų veiksmų pasiūlymai buvo rekomenduoti 1 3 5 72 397 eurų ES bendrajam finansavimui. — Sudaryti projektų, veiklos dotacijų ir konferencijų rezervo sąrašai. Į rezervo sąrašą įtrauktos 4 projektų paraiškos. Iš viso jos atitinka siūlytą 4 8 15 524 eurų ES bendrąjį finansavimą. Sudarytas 3 konferencijų pasiūlymų rezervo sąrašas (sudarantis 2 75 934 eurus) ir 4 veiklos dotacijų pasiūlymų rezervo sąrašas (sudarantis 4 25 280 eurų bendro finansavimo). — 2013 m. paskelbta 13 atvirų konkursų, iš kurių 2 dėl bendrųjų sutarčių, ir 13 paslaugų prašymų. — Kadangi didžioji sutarčių dalis buvo sudaryta 2013 m. pabaigoje, su jomis susijęs darbas pradėtas metų pabaigoje. Kiekvienos sutarties atveju EAHC savo patalpose rengė pradžios posėdį ir kartu su DG SANCO atidžiai stebėjo vykdymą. 3. CP darbo programa — 2013 m. Įstaiga, kuriai patikėta įgyvendinti atskiras (metinės) Vartotojų darbo programos dalis, paskelbė 8 kvietimus teikti pasiūlymus ir 21 viešųjų pirkimų procedūrą. — Įstaiga skyrė 56 dotacijas valstybių narių kompetentingų institucijų pareigūnų mainams, suteikdama galimybę kontrolės institucijų pareigūnams pasidalyti patirtimi ir žiniomis, įgytomis įgyvendinant Direktyvą Nr. 2001/95/EB dėl bendros gaminių saugos ir Reglamentą (EB) Nr. 2006/2004 dėl bendradarbiavimo vartotojų apsaugos srityje. — Dotacijos, skirtos įgyvendinti bendrus veiksmus, susijusius su Direktyva dėl bendros gaminių saugos, tikslas buvo skatinti dalyvaujančių VN kompetentingas institucijas keistis gerąją praktika ir ją įgyvendinti bei gerinti tarpvalstybinį bendradarbiavimą. — Į ES įstojus Kroatijai, Įstaiga pasirašė pirmąją dotaciją, skirtą remti būsimus Europos vartotojų centro tinklo (EVC) veiksmus Kroatijoje. — Įstaiga sudarė paslaugų sutartį, pagal kurią sukuriamas paramos mechanizmas EVC tinklui, siekiant padidinti jo matomumą ir poveikį EVC bendram darbui. Šių paslaugų sudėtinė dalis yra kokybės standartų sukūrimas ir pagalba EVC matuojant jos veiksmingumą palyginti su iš anksto nustatytais rodikliais. — Įstaiga pradėjo keletą viešųjų pirkimų procedūrų, skirtų paremti vartotojų saugos tikslą; užsakytos paslaugos padėjo sukurti ir patvirtinti (kaip to reikalauja ISO taisyklės) grafinius simbolius, išreiškiančius tam tikrus apsaugos ar perspėjimo pranešimus, kuriuos privaloma taikyti vaikų priežiūros gaminiams bei produktams, skirtiems vaikų miegui, poilsiui, higienai ir maitinimui palengvinti. — Spiritinių židinių be dūmtraukio degimo tyrimas, skirtas laboratoriniais bandymais nustatyti išlakų poveikį patalpų oro kokybei. — 2013 m. buvo susitarta dėl dviejų veiksmų grupių, susijusių su bendradarbiavimu vartotojų apsaugos srityje. Pirmoji veiksmų grupė pirmiausia skirta Bendrijos taisyklių dėl nesąžiningų sąlygų sutartyse su vartotojais, įgyvendinimui (Direktyva 93/13/EEB dėl nesąžiningų sąlygų sutartyse su vartotojais – Nesąžiningų sąlygų direktyva (NSD)). Šios priemonės tikslas – įtvirtinti vienodesnį NSD supratimą ir sukurti sąlygas geresniems informacijos mainams tarp kompetentingų institucijų. Antroji veiksmų grupė skirta sukurti internetinį mokslo tyrimų pareigūnų tinklą, kuris skatintų internetinių laboratorijų kūrimą visose ES valstybių narių kompetentingose institucijose. — 2013 m. Įstaiga pasirašė specialius susitarimus dėl dotacijų su Europos vartotojų sąjungų biuru (BEUC) ir su Europos atstovavimo vartotojams standartizacijos srityje koordinavimo asociacija (ANEC). — BEUC bendrasis finansavimas padės dar labiau remti Europos vartotojų, kaip prekių ir paslaugų pirkėjų ar naudotojų, interesus ES politikos procese. — ANEC teikiama finansinė parama užtikrinamas vartotojų interesų atstovavimas ir apsauga standartizavimo ir sertifikavimo procese. 4. Maisto saugos mokymo gerinimo programos (BTSF) darbo programa — Įstaiga surengė 26 viešųjų pirkimų procedūras, po kurių buvo sudarytos ir 2013 m. pasirašytos 29 paslaugų sutartys. Šiose sutartyse numatytos suteikti paslaugos – tai mokymo kursai, skirti ES valstybių narių ir šalių kandidačių bei EKP ir ELPA šalių institucijų personalui apmokyti. — Mokymo tikslas – atnaujinti kursų dalyvių žinias apie visus su maistu susijusių ES teisės aktų aspektus ir užtikrinti, kad kontrolė visose valstybėse narėse būtų kuo vienodesnė, objektyvesnė ir adekvatesnė. Per šiuos mokymus bus nagrinėjami patys įvairiausi su maistu susiję teisės aktai – pavyzdžiui, aktai, reglamentuojantys gyvūnų gerovę ar HACCP (rizikos veiksnių analizę ir svarbiuosius valdymo taškus), sėklą, kiaušialąstes ir embrionus ar rizikos vertinimą, augalų sveikatą ar veterinarines liekanas. — Pagal papildomą, su trečiosiomis šalimis susijusią GMRMS programą, finansuojamą per DG DEVKO ir DG TRADE biudžetus, taip pat bus surengtas specialus mokymo kursas trečiosiose ir besivystančiose šalyse, kurio tikslas – supažindinti maisto kontrolės srityje dirbančius trečiųjų šalių pareigūnus, su ES standartais ir importo reikalavimais. Planuojama apmokyti 2 100 trečiųjų šalių pareigūnų. — Vykdant GMRMS iniciatyvą, buvo pasiektas iš pradžių planuotas pastovus 6 000 per metus apmokomų dalyvių iš valstybių narių skaičius. Bendras pasitenkinimo lygis pasiekė užsibrėžtus 85 %, tuo tarpu įgytas žinias kaip naudingas įvertino daugiau kaip 90 % dalyvių.